
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ Αρ. Φύλλου 325 

16 Μαίου 2014 


ΔΙ ΑΚΗΡΥΞΕ ΙΣ 

(ΐ) 


ΔΗΜΟΣ ΒΙΑΝΝΟΥ 
Αριθμ. 4775/09-05-2014 

Ο Δήμος Βιάννου Νομού ΗΡΑΚΛΕΙΟΥ προκηρύσσει 
πρόχειρο μειοδοτικό διαγωνισμό για την ΣΥΝΤΗΡΗΣΗ - 
ΕΠΙΣΚΕΥΗ Η/Μ ΕΞΟΠΛΙΣΜΟΥ ΓΕΩΤΡΗΣΕΩΝ 2014-2015 
με σφραγισμένες προσφορές και συμπλήρωση εντύπου 
προσφοράς, σύμφωνα με τις διατάξεις του Π.Δ. 28/80 
και του Δ.Κ.Κ. 

Η προϋπολογιζόμενη δαπάνη της Παροχής Υπηρεσίας εί¬ 
ναι 40.650,41 ευρώ (χωρίς Φ.Π.Α.) και προέρχεται από έσοδα. 

Διατιθέμενη πίστωση 2014 είναι 50.000,00 ΕΥΡΩ 

Η Δημοπρασία θα γίνει την 03-06-2014 ημέρα Τρίτη 
και ώρα 10:00 πμ (λήξη προσφορών) στα γραφεία του 
Δήμου Βιάννου από αρμόδια Επιτροπή. 

Στη δημοπρασία γίνονται δεκτοί αναγνωρισμένοι προ¬ 
μηθευτές του δημοπρατούμενου είδους εγγεγραμμένοι 
στο οικείο Επιμελητήριο ή Επαγγελματική οργάνωση. 

Η εγγύηση συμμετοχής ορίζεται στο ποσό των 
2.500,00 ευρώ, με Εγγυητική Επιστολή αναγνωρισμένης 
Τράπεζας ή του Ταμείου Παρακαταθηκών και Δανείων 
και θα απευθύνεται προς τον Δήμο Βιάννου. 

Για την παραλαβή του έντυπου προσφοράς, οι ενδια¬ 
φερόμενοι καταβάλλουν το ποσό των 0,00 €. 

Τα συμβατικά τεύχη θα αναρτηθούν στην ιστοσελίδα 
νννννν.νίαηηοε.ςον.ρη σε ηλεκτρονική μορφή. 

Περισσότερες πληροφορίες παρέχονται τις εργάσιμες 
μέρες και ώρες στα γραφεία του Δήμου Βιάννου Δ/ΝΣΗ 
ΤΕΧΝ. ΥΠΗΡΕΣΙΩΝ ΚΑΙ ΠΕΡΙΒΑΛΛΟΝΤΟΣ Μπουζουνιε- 
ράκη Νίκη τηλ 28953 40164 -160. 

Ο Δήμαρχος 
ΠΑΥΛΟΣ ΜΠΑΡΙΤΑΚΗΣ 

-♦- 

( 2 ) 

ΥΠΟΥΡΓΕΙΟ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

ΓΕΝΙΚΗ ΓΡΑΜΜΑΤΕΙΑ ΕΜΠΟΡΙΟΥ 
ΓΕΝΙΚΗ ΔΙΕΥΘΥΝΣΗ ΚΡΑΤΙΚΩΝ ΠΡΟΜΗΘΕΙΩΝ 
ΔΙΕΥΘΥΝΣΗ ΠΟΛΙΤΙΚΗΣ ΠΡΟΜΗΘΕΙΩΝ. 

Αριθμ. εντολής: 21 

ΘΕΜΑ Ιον: Ανοικτός ηλεκτρονικός διαγωνισμός με 
αριθμό διακήρυξης 14/2014 με κριτήριο κατακύρωσης την 


χαμηλότερη τιμή, για την προμήθεια (2.500)τεμαχίων 
κρανών ασφαλείας μονίμων (ειδικά εκ συνθετικών 
ινών), προϋπολογισμού (560.976,00) ευρώ, χωρίς Φ.Π.Α. 
(ή 690.000,00 με Φ.Π.Α.) για τις ανάγκες του Αρχηγεί¬ 
ου Πυροσβεστικού Σώματος. Καταληκτική ημερομηνία 
υποβολής των προσφορών: 08-07-2014, ημέρα Τρίτη, 
μέχρι τις 17.00. 

Γίνονται δεκτές προσφορές για το σύνολο της προ- 
κηρυχθείσας ποσότητας. 

Τόπος παράδοσης: ΔΙ.Π.ΥΛ. Μάνδρα Αττικής. 

Ο χρόνος παράδοσης ορίζεται από το Παράρτημα Α' 
της Δ/ξης, εξαιρουμένου του μηνός Αυγούστου. 

Οι προσφορές πρέπει να ισχύουν για (180) ημέρες. 

Δεν επιτρέπεται η υποβολή εναλλακτικής προσφοράς. 
Η προσφορά πρέπει να συνοδεύεται από εγγυητική επι¬ 
στολή συμμετοχής στο διαγωνισμό, το ύψος της οποίας 
πρέπει να ανέρχεται στο 5% της προϋπολογισθείσας 
αξίας των ειδών με Φ.Π.Α. 

Η προμήθεια χρηματοδοτείται από τον Τακτικό Προϋ¬ 
πολογισμό, ο δε τρόπος πληρωμής αναφέρεται επίσης 
στο τεύχος της διακήρυξης. 

Αρμόδια για το διαγωνισμό η Διεύθυνση Προμηθειών 
Τροφίμων- Χημικών και Κλωστ/κών Ειδών. Τμήμα: Δ. 
Ταχυδρομική διεύθυνση: Κάνιγγος 20,101 81 ΑΘΗΝΑ, Φαξ: 
2103842875. Τηλέφωνο αρμοδίου: 2131514404. 

- Οι προσφορές υποβάλλονται από τους οικονομικούς 
φορείς (προμηθευτές) ηλεκτρονικά, μέσω της διαδικτυ- 
ακής πύλης ΟΐίρΥ/νννννν.ρΓίοηηίΙΙίθυδ.ρον.ρΓ του Εθνικού 
Συστήματος Ηλεκτρονικών Δημοσίων Συμβάσεων (ΕΣΗ- 
ΔΗΣ) μέχρι την παραπάνω καταληκτική ημερομηνία και 
ώρα υποβολής τους. 

Η ηλεκτρονική αποσφράγιση των προσφορών θα γίνει 
τέσσερις (4) εργάσιμες ημέρες μετά την καταληκτική 
ημερομηνία υποβολής τους,ήτοι την 14-07-2014 στις 
10.00 π.μ. μέσω των αρμοδίων πιστοποιημένων στο σύ¬ 
στημα οργάνων της Αναθέτουσας Αρχής. 

Οι όροι και οι προϋποθέσεις συμμετοχής στο διαγω¬ 
νισμό καθώς και οι τεχνικές προδιαγραφές των προς 
προμήθεια ειδών αναφέρονται στην αντίστοιχη δια¬ 
κήρυξη, η οποία θα αναρτηθεί στην ιστοσελίδα του 
ΕΣΗΔΗΣ στις διευθύνσεις άΙΙρ/νννννν.ρρθ.οον.ρΐ' & ΙτΙΙρ/ 
ννίΛ/νν.ρΐΌΐτιιΙΙτθυε.ςον.ςΐ', ενώ το τεύχος της διακήρυξης 
δεν θα διανέμεται από την Υπηρεσία. 

ΘΕΜΑ 2ον: Ανοικτός ηλεκτρονικός διαγωνισμός με 
αριθμό διακήρυξης 15/2014 με κριτήριο κατακύρωσης την 

χαμηλότερη τιμή, για την προμήθεια (15.000) τ.μ. δέρ¬ 
ματος νάπα, προϋπολογισμού (273.967,41) ευρώ, χωρίς 
Φ.Π.Α. για τις ανάγκες του Γενικού Επιτελείου Στρατού. 
Καταληκτική ημερομηνία υποβολής των προσφορών: 
09-07-2014, ημέρα Τετάρτη, μέχρι τις 17.00. 

Γίνονται δεκτές προσφορές για το σύνολο της προ- 
κηρυχθείσας ποσότητας. 

Τόπος παράδοσης: 700 ΣΕ 

Ο χρόνος παράδοσης ορίζεται σε τέσσερις (4 ) και έξι 
(6) μήνες από την υπογραφή της Σύμβασης, εξαιρουμέ- 
νου του μηνός Αυγούστου. 

Οι προσφορές πρέπει να ισχύουν για (180) ημέρες. 

Δεν επιτρέπεται η υποβολή εναλλακτικής προσφοράς. 
Η προσφορά πρέπει να συνοδεύεται από εγγυητική επι¬ 
στολή συμμετοχής στο διαγωνισμό, το ύψος της οποίας 
πρέπει να ανέρχεται στο 5% της προϋπολογισθείσας 
αξίας των ειδών με Φ.Π.Α. 

Η προμήθεια χρηματοδοτείται από τον Τακτικό Προϋ¬ 
πολογισμό, ο δε τρόπος πληρωμής αναφέρεται επίσης 
στο τεύχος της διακήρυξης. 

Αρμόδια για το διαγωνισμό η Διεύθυνση Προμηθειών 
Τροφίμων- Χημικών και Κλωστ/κών Ειδών. Τμήμα: Δ. 
Ταχυδρομική διεύθυνση: Κάνιγγος 20,101 81 ΑΘΗΝΑ, Φαξ: 
2103842875. Τηλέφωνο αρμοδίου: 2131514404. 

- Οι προσφορές υποβάλλονται από τους οικονομικούς 
φορείς (προμηθευτές) ηλεκτρονικά, μέσω της διαδικτυ- 
ακής πύλης όΙΙρ://\/ννν\Λ/.ρΓΐοπηίΙΐΊθυδ.9ον.9Γ του Εθνικού 
Συστήματος Ηλεκτρονικών Δημοσίων Συμβάσεων (ΕΣΗ- 
ΔΗΣ) μέχρι την παραπάνω καταληκτική ημερομηνία και 
ώρα υποβολής τους. 

Η ηλεκτρονική αποσφράγιση των προσφορών θα γίνει 
τέσσερις (4) εργάσιμες ημέρες μετά την καταληκτική 
ημερομηνία υποβολής τους,ήτοι την 15-07-2014 στις 
10.00 π.μ. μέσω των αρμοδίων πιστοποιημένων στο σύ¬ 
στημα οργάνων της Αναθέτουσας Αρχής. 

Οι όροι και οι προϋποθέσεις συμμετοχής στο διαγω¬ 
νισμό καθώς και οι τεχνικές προδιαγραφές των προς 
προμήθεια ειδών αναφέρονται στην αντίστοιχη δια¬ 
κήρυξη, η οποία θα αναρτηθεί στην ιστοσελίδα του 
ΕΣΗΔΗΣ στις διευθύνσεις Ηι11:ρ/νννννν.99©·9 ο ν·9 Γ και ΗΙΙρ/ 
νν\Λ/\Λ/.ρΓοηηίΙΐΊθυ5.9ον.9Γ, ενώ το τεύχος της διακήρυξης 
δεν θα διανέμεται από την Υπηρεσία. 

Ημερομηνία αποστολής της περίληψης των διαγωνι¬ 
σμών με τους αριθμούς διακηρύξεων 14/2014 και 15/2014 
στην υπηρεσία της Επίσημης Εφημερίδας της Ευρωπα¬ 
ϊκής Ένωσης: 08 -05-2014. 

Ημερομηνία δημοσίευσης της περίληψης των διαγω¬ 
νισμών στον Ελληνικό τύπο:09-05-2014. 

Ημερομηνία δημοσίευσής της ως άνω περίληψης στο 
Φ.Ε.Κ.: 16-05-2014. 

Οι διακηρύξεις αναρτώνται στην ιστοσελίδα του Εθνι¬ 
κού Συστήματος Ηλεκτρονικών Δημοσίων Συμβάσεων 
(ΕΣΗΔΗΣ) καθώς και στην ιστοσελίδα της Γ ενικής Γ ραμ- 
ματείας Εμπορίου (νννννν. 99 θ· 9 ον. 9 Γ - Γ ενική Διεύθυνση 
Κρατικών Προμηθειών - Διακηρύξεις). Τα έξοδα δημο¬ 
σίευσης στον Ελληνικό τύπο βαρύνουν το Υπουργείο 
Ανάπτυξης και Ανταγωνιστικότητας. 

Αθήνα, 8 Μαΐου 2014 
Η Αναπληρώτρια Διευθύντρια 
ΒΙΛΕΛΜΙΝΗ ΦΩΤΟΠΟΥΛΟΥ 


(3) 

ΝΟΜΟΣ ΔΩΔΕΚΑΝΗΣΟΥ 
ΔΗΜΟΣ ΚΩ 
Αριθμ. 15849 

Ο Δήμος Κω, διακηρύσσει Ανοιχτό Δημόσιο μειοδο¬ 
τικό διαγωνισμό με σφραγισμένες προσφορές και με 
κριτήριο κατακύρωσης την χαμηλότερη τιμή στο σύνολο 
της προμήθειας, για την «Προμήθεια Γραφικής ύλης και 
Λοιπών Υλικών Γραφείου» σύμφωνα με τις διατάξεις 
του ΕΚΠΟΤΑ, προϋπολογισμού 96.744,05 € συμπεριλαμ¬ 
βανομένου του Φ.Π.Α. 16%. 

Μαζί με την προσφορά πρέπει να κατατεθεί και εγγύ¬ 
ηση συμμετοχής ποσού 4.837,20 € (5% επί του προϋπο- 
λογισθέντος ποσού της μελέτης με το ΦΠΑ). 

Ο διαγωνισμός θα διεξαχθεί την 6η Ιουνίου 2014, ημέ¬ 
ρα Παρασκευή και ώρα 11:00 πμ ενώπιον της Επιτροπής 
Διενέργειας Διαγωνισμού, στο γραφείο Προμηθειών του 
Δήμου Κω στην Αντιμάχεια στον Ιο όροφο (κτίριο του 
πρώην Δήμου Ηρακλειδών). 

Για πληροφορίες καθώς και την παραλαβή των δι- 
καιολογητικών συμμετοχής και των όρων διακήρυξης 
οι ενδιαφερόμενοι μπορούν να απευθύνονται κατά τις 
εργάσιμες ημέρες και ώρες στο Γραφείο Προμηθειών 
στα τηλ. 2242360123 -115 - 162 - 121. 

Κως, 7 Μαίου 2014 
Ο Δήμαρχος 

ΚΩΣΤΑΣ ΚΑΪΣΕΡΛΗΣ 

-♦- 

(4) 

ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ 
ΓΕΝΙΚΗ ΔΙΕΥΘΥΝΣΗ 
ΑΝΑΠΤΥΞΙΑΚΟΥ ΠΡΟΓΡΑΜΜΑΤΙΣΜΟΥ 
ΠΕΡΙΒΑΛΛΟΝΤΟΣ ΚΑΙ ΥΠΟΔΟΜΩΝ 
ΔΙΕΥΘΥΝΣΗ ΤΕΧΝΙΚΩΝ ΕΡΓΩΝ 
ΠΕΡΙΦΕΡΕΙΑΚΗΣ ΕΝΟΤΗΤΑΣ ΘΕΣΣΑΛΟΝΙΚΗΣ 

1. Η Περιφέρεια Κεντρικής Μακεδονίας δια της Οι¬ 
κονομικής Επιτροπής ως Προϊσταμένης Αρχής και την 
Δ.Τ.Ε./Π.Ε. Θεσσαλονίκης, προκηρύσσει ανοιχτό διαγω¬ 
νισμό με σφραγισμένες προσφορές για την ανάθεση 
της εκτέλεσης παροχής υπηρεσιών «Καθαρισμός - συ¬ 
ντήρηση του οδικού δικτύου από υλικά - κοπή χόρτων 
που εμποδίζουν την ορατότητα (2012 - 2014)», προεκτι- 
μούμενης αμοιβής 300.000,00 € (με ΦΠΑ) 

2. Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
Υποχρεώσεων κ,λπ.) από την έδρα της υπηρεσίας οδός 
Στρωμνίτσης 53, στη Θεσσαλονίκη μέχρι τις 05-06-2014 
Πληροφορίες στο τηλέφωνο 2313331307, ΡΑΧ επικοινω¬ 
νίας 2310 286978, αρμόδιος υπάλληλος για επικοινωνία 
Μ. Αυτζή, γραφείο 310. 

3. Ο διαγωνισμός θα διεξαχθεί στις 10-06-2014, ημέρα 
Τρίτη και ώρα 10:00π.μ (ώρα λήξης επίδοσης των προ¬ 
σφορών) στα γραφεία της ΔΤΕ/ΠΕΟ, Στρωμνίτσης 53, 
όροφος 3ος. Η υποβολή των προσφορών είναι με το σύ¬ 
στημα ενιαίου ποσοστού έκπτωσης επί της εκατό στις 
τιμές μονάδος του εγκεκριμένου τιμολογίου (συμπλη¬ 
ρωματική εφαρμογή του άρθρου 5 του Ν. 3669/2008). 

4. Η επιλογή του παρόχου της σύμβασης υπηρεσιών 
θα γίνει με την ανοικτή διαδικασία, όπως αυτή ορίζεται 
στο άρθρο 2, παρ. 11, περίπτωση α' του Π.Δ. 60/2007. 

5. Το αντικείμενο της παρούσας διακήρυξης είναι η 
παροχή των αναγκαίων υπηρεσιών για τη συντήρηση 
χώρων πρασίνου και καθαρισμό αυτού στο Εθνικό και 
Επαρχιακό Οδικό Δίκτυο αρμοδιότητας της Μ.Ε. Θεσ¬ 
σαλονίκης. 

6. Στο διαγωνισμό δικαιούνται να συμμετάσχουν επι¬ 
χειρήσεις παροχής υπηρεσιών φυσικών προσώπων (ατο¬ 
μικές επιχειρήσεις) ή αντίστοιχων νομικών προσώπων, 
αυτοτελώς ή σε κοινοπραξία/ένωση που θα συσταθεί ή 
έχει ήδη συσταθεί, οι οποίες κατ' ελάχιστον: 

α. Στο αντικείμενο της δραστηριότητας τους και στο 
σκοπό ίδρυσής τους (εφόσον είναι νομικά πρόσωπα) 
περιλαμβάνεται αποδεδειγμένα η εκτέλεση συμβάσε¬ 
ων που περιλαμβάνουν Παροχή Υπηρεσίας και εφόσον 
ασκούν νόμιμα το επάγγελμα που αποτελεί το αντικεί¬ 
μενο της σύμβασης. 

β. Εξειδικεύονται στη συντήρηση πρασίνου για συμ¬ 
βάσεις που περιλαμβάνουν Παροχή Υπηρεσίας στον 
τομέα του Πρασίνου. 

Η άδεια άσκησης της επαγγελματικής δραστηριότη¬ 
τας του που αποτελεί το αντικείμενο της σύμβασης, 
σύμφωνα με το παράρτημα ΙΧΓ του άρθρου 44 του 
Π.Δ. 60/2007 πιστοποιείται με ένορκη δήλωση ενώπιον 
συμβολαιογράφου σχετικά με την άσκηση του συγκε¬ 
κριμένου επαγγέλματος, στις προβλεπόμενες από την 
ισχύουσα εθνική νομοθεσία περιπτώσεις. 

Αναλυτικότερα, στον διαγωνισμό καλούνται οι πα¬ 
ρακάτω: 

• Εγχώριες επιχειρήσεις παροχής υπηρεσιών, οι 
οποίες οφείλουν να είναι εγγεγραμμένες σε σχετικό 
Επιμελητήριο, είτε σε άλλο αντίστοιχο επαγγελματικό 
μητρώο στο οποίο ανήκουν Επιχειρήσεις παροχής ερ¬ 
γασίας σε δημόσιες συμβάσεις, όπως στο Μ.Ε.ΕΠ. της 
Γ.Γ.Δ.Ε. του ΑΝ.ΑΝ.Υ.ΜΕ.ΔΙ. ή άλλο. 

• Επιχειρήσεις προερχόμενες από κράτη - μέλη της 
Ευρωπαϊκής Ένωσης, ή του Ευρωπαϊκού Οικονομικού Χώ¬ 
ρου (Ε.Ο.Χ.) είτε ακόμη από κράτη που έχουν κυρώσει την 
συμφωνία για τις Δημόσιες Συμβάσεις του Παγκόσμιου 
Οργανισμού Εμπορίου τα οποία τηρούν επίσημα Επαγ¬ 
γελματικά Εμπορικά Μητρώας του Παραρτήματος IX Γ 
«Δημόσιες Συμβάσεις Υπηρεσιών» της Οδηγίας 2004/18/ 
ΕΚ, οι δε ενδιαφερόμενες επιχειρήσεις είναι αντίστοιχα 
εγγεγραμμένες σ' αυτά, με ανεγνωρισμένη την ενασχόλη¬ 
ση τους στην παροχή υπηρεσιών συντήρησης πρασίνου 
(κατηγορία υπηρεσιών 1, σύμφωνα με τους κωδικούς του 
συνημμένου πίνακα της Τεχνικής Περιγραφής), ενώ πα¬ 
ράλληλα οφείλουν να εκπληρώσουν τις προϋποθέσεις 
που αναφέρονται στην παραπάνω παρ. 21.1.β 

• Επιχειρήσεις προερχόμενες από κράτη - μέλη της Ε. 
Ε. ή του Ε.Ο.Χ. ή από κράτη που έχουν συνάψει Ευρω¬ 
παϊκές Συμφωνίες ή Συμφωνίες Σύνδεσης με την Ε.Ε., 
τα οποία δεν τηρούν μεν επίσημα μητρώα όπως εκεί¬ 
να της προηγούμενης παρ., οι ενδιαφερόμενες όπως 
Επιχειρήσεις διαθέτουν τα απαιτούμενα προσόντα που 
αναγράφονται στην παραπάνω παρ. 21.1 και είναι εγγε¬ 
γραμμένες σε γενικότερων κατηγοριών Επαγγελματικά / 
Εμπορικά Μητρώα για δημόσιες συμβάσεις υπηρεσιών, 
έχοντας παράσχει την τελευταία πενταετία υπηρεσίες 
παρόμοιες σε ετήσια βάση με τις αντίστοιχες δημο- 
πρατούμενες, εκπληρώνοντας ποιοτικά και ποσοτικά 
του όρους της παρακάτω παρ. 22.6, ενώ παράλληλα 
οφείλουν να εκπληρώνουν επίσης τις προϋποθέσεις 
της παρ. 21.1 .β 


• Κοινοπραξίες επιχειρήσεων παροχής υπηρεσιών εκ 
των οποίων τουλάχιστον μία εξ αυτών θα υπάγεται στις 
περιπτώσεις που αναφέρονται στις παραπάνω παραγρ. 
σε οποιονδήποτε συνδυασμό μεταξύ τους. 

• Ενώσεις φυσικών προσώπων εκ των οποίων τουλάχι¬ 
στον ένας εξ αυτών θα υπάγεται στις περιπτώσεις που 
αναφέρονται στις παραπάνω παραγρ. σε οποιονδήποτε 
συνδυασμό μεταξύ τους. 

7. Για την έγκυρη συμμετοχή στο διαγωνισμό κατα¬ 
τίθενται από τους διαγωνιζόμενους, με εφαρμογή των 
όρων του άρθρου 25 παραγρ. 4 του Π.Δ. 118/2007, εγ¬ 
γυητικές επιστολές συμμετοχής, που ανέρχονται σε 
ποσοστό 5 % επί του προϋπολογισμού της υπηρεσίας 
(συμπεριλαμβανομένου του Φ.Π.Α.), ήτοι στο ποσό των 
15.000,00 €. Οι εγγυητικές επιστολές απευθύνονται είτε 
στην Υπηρεσία που διεξάγει το διαγωνισμό είτε στο 
Φορέα αποδοχής των υπηρεσιών είτε στην Αναθέτουσα 
Αρχή (όπως τούτες αναφέρονται στις παραγρ. 1.1, έως 
1.4 της παρούσας) και σε περίπτωση διαγωνιζόμενης 
κοινοπραξίας ή ένωσης πρέπει να είναι κοινές υπέρ 
όλων των μελών της. 

8. Το έργο χρηματοδοτείται από πιστώσεις ΚΑΠ 2013 
της Π.Ε. Θεσσαλονίκης (αρ. αποφ. 146, αριθ. Συνεδρίασης 
16η/11-07-2013 - ΑΔΑ: ΒΛ4Ζ7ΛΛ-3ΡΨ), με Κωδ.Έργου Ε.Π. 
2131ΘΕΣ 041ΚΑΠ12. 

9. Το αποτέλεσμα της δημοπρασίας θα εγκριθεί από 
την ΟΙΚΟΝΟΜΙΚΗ ΕΠΙΤΡΟΠΗ / Π.Κ.Μ. 

Η Πρόεδρος 

της Οικονομικής Επιτροπής 
ΑΘΗΝΑ Ε. ΑΗΔΟΝΑ - ΑΘΑΝΑΣΙΑΔΟΥ 

- ♦ - 

(5) 

ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ 
ΓΕΝΙΚΗ ΔΙΕΥΘΥΝΣΗ ΑΝΑΠΤΥΞΙΑΚΟΥ 
ΠΡΟΓΡΑΜΜΑΤΙΣΜΟΥ ΠΕΡΙΒΑΛΛΟΝΤΟΣ ΚΑΙ ΥΠΟΔΟΜΩΝ 
ΔΙΕΥΘΥΝΣΗ ΤΕΧΝΙΚΩΝ ΕΡΓΩΝ 
ΠΕΡΙΦΕΡΕΙΑΚΗΣ ΕΝΟΤΗΤΑΣ ΘΕΣΣΑΛΟΝΙΚΗΣ 

1. Η Περιφέρεια Κεντρικής Μακεδονίας δια της Οικονο¬ 
μικής Επιτροπής ως Προϊσταμένης Αρχής και την Δ.Τ.Ε./ 
Π.Ε. Θεσσαλονίκης, προκηρύσσει ανοιχτό διαγωνισμό 
για την ανάθεση του έργου «Επισκευή και συντήρηση 
τεχνικών, καθαρισμός φρεατίων στο Επαρχιακό και 
Εθνικό Οδικό Δίκτυο», με προϋπολογισμό 300.000,00 €. 

2. Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
Υποχρεώσεων κ,λπ.) από την έδρα της υπηρεσίας οδός 
Στρωμνίτσης 53, στη Θεσσαλονίκη μέχρι τις 12-06-2014. 
Πληροφορίες στο τηλέφωνο 2313331307, ΡΑΧ επικοινω¬ 
νίας 2310 286978, αρμόδιος υπάλληλος για επικοινωνία 
Μ. Αυτζή, γραφείο 310. 

3. Ο διαγωνισμός θα διεξαχθεί στις 17-06-2014, ημέρα 
Τρίτη και ώρα 10:00 π.μ (ώρα λήξης επίδοσης των προ¬ 
σφορών) στα γραφεία της ΔΤΕ/ΠΕΘ, Στρωμνίτσης 53, 
όροφος 3ος. Η υποβολή των προσφορών είναι με το σύ¬ 
στημα ενιαίου ποσοστού έκπτωσης επί της εκατό στις 
τιμές μονάδος του εγκεκριμένου τιμολογίου (συμπλη¬ 
ρωματική εφαρμογή του άρθρου 5 του Ν. 3669/2008). 

4. Η επιλογή του παρόχου της σύμβασης υπηρεσιών 
θα γίνει με την ανοικτή διαδικασία, όπως αυτή ορίζεται 
στο άρθρο 2, παρ. 11, περίπτωση α' του Π.Δ. 60/2007. 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 


5. Το αντικείμενο της παρούσας διακήρυξης είναι η 
εκτέλεση εργασιών σε διάφορες θέσεις του επαρχιακού 
και εθνικού οδικού δικτύου του Νομού Θεσσαλονίκης οι 
οποίες θα υποδειχθούν από την Υπηρεσία, εντός των 
ορίων του Νομού Θεσσαλονίκης. 

6. Με το παρόν έργο, προβλέπεται η εκτέλεση των 
κάτωθι εργασιών, Επισκευή και συντήρηση των τεχνικών 
που παρουσιάζουν προβλήματα και φθορές, ο Αποξή¬ 
λωση των κατεστραμμένων στηθαίων ασφαλείας ο Το¬ 
ποθέτηση - αντικατάσταση νέων στηθαίων ασφαλείας, 
ο Καθαρισμός ορθογωνικών, σκουφοειδών, ωοειδών και 
κυκλικών αγωγών από φερτά υλικά και προσχώσεις ο 
Πλήρη καθαρισμό φρεατίων υδροσυλλογής γενικά από 
φερτές ύλες και αντικείμενα ώστε να αποκατασταθεί 
η λειτουργία τους, ο Τοποθέτηση - αντικατάσταση με¬ 
ταλλικών γαλβανισμένων σωλήνων σε κιγκλιδώματα 
τεχνικών - γεφυρών ο Απόξεση ασφαλτικού οδοστρώμα¬ 
τος (φρεζάρισμα) σε βάθος έως 8 οπι ο Ασφαλτική συ¬ 
γκολλητική επάλειψη ο Ασφαλτική ισοπεδωτική στρώση 
πάχους 0,05 πι ο Ασφαλτική στρώση κυκλοφορίας συ¬ 
μπυκνωμένου πάχους 0,05 πι με χρήση κοινής ασφάλτου. 

Στο διαγωνισμό δικαιούνται να συμμετάσχουν: 

Μεμονωμένες εργοληπτικές επιχειρήσεις: α. Εγγε¬ 
γραμμένες στο Μητρώο Εργοληπτικών Επιχειρήσεων 
(Μ.Ε.ΕΠ.) που τηρείται στη Γ.Γ.Δ.Ε. του Υ.ΠΕ.ΧΩ.Δ.Ε., 
εφόσον ανήκουν στην Α2, ΠΡΩΤΗ και ΔΕΥΤΕΡΗ τάξη 
ανεξαρτήτως έδρας για έργα κατηγορίας ΟΔΟΠΟΙΙΑΣ. 

β. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), στα οποία τηρούνται επίσημοι 
κατάλογοι αναγνωρισμένων εργοληπτών, εφόσον είναι 
εγγεγραμμένες στους καταλόγους αυτούς και σε τάξη 
και κατηγορία αντίστοιχη με τις καλούμενες του Ελλη¬ 
νικού Μητρώου Μ.Ε.ΕΠ. 

γ. Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

Κοινοπραξίες Εργ. Επ. των παραπάνω περιπτώσεων 
α, β και γ σε οποιονδήποτε συνδυασμό μεταξύ τους 
υπό τους όρους του άρθρου 16 παρ. 7 του Ν. 3669/2008 
(ΚΔΕ) 2 (Κοινοπραξία στην ίδια κατηγορία) και υπό τον 
όρο ότι κάθε Εργοληπτική Επιχείρηση θα συμμετέχει 
στο κοινοπρακτικό σχήμα με ποσοστό όχι μικρότερο 
του 25% της καλούμενης κατηγορίας. 

Κοινοπραξίες εργοληπτικών επιχειρήσεων για την κά¬ 
λυψη των διαφόρων κατηγοριών των εργασιών του έρ¬ 
γου υπό τους όρους της παρ. 3 του άρθρου 16 του ΚΔΕ. 
Το ποσοστό συμμετοχής της κάθε επιχείρησης στο κοι- 
νοπρακτικό σχήμα προκύπτει από τον προϋπολογισμό 
της κατηγορίας για την οποία αυτή συμμετέχει και δεν 
είναι απαραίτητο να αναγράφεται, στην περίπτωση δε 
που αναγραφεί λανθασμένα, δεν επηρεάζεται το κύρος 
της συμμετοχής της επιχείρησης και της κοινοπραξίας. 
Κατηγορία εργασιών με ποσοστό κάτω του 10% του 
προϋπολογισμού του έργου (χωρίς αναθεώρηση και 
Φ.Π.Α.), εφόσον δεν καλείται στη δημοπρασία, αθροίζε¬ 
ται στον προϋπολογισμό της μεγαλύτερης κατηγορίας. 

Κάθε εργοληπτική επιχείρηση συμμετέχει είτε μεμο¬ 
νωμένα είτε ως μέλος ενός κοινοπρακτικού σχήματος. 


Γίνονται επίσης δεκτές και μεμονωμένες εργοληπτικές 
επιχειρήσεις ή κοινοπραξίες εργοληπτικών επιχειρήσε¬ 
ων κατ' εφαρμογή της παρ. 9 του άρθρου 16 του ΚΔΕ 
(«κύρια κατηγορία»). Κατά τα λοιπά εφαρμόζονται οι 
ισχύουσες διατάξεις για τη συμμετοχή εργοληπτικών 
επιχειρήσεων σε διαγωνισμούς για την κατασκευή Δη¬ 
μοσίων Έργων. 

7. Για την έγκυρη συμμετοχή στο διαγωνισμό κατατί¬ 
θενται από τους διαγωνιζόμενους, κατά τους όρους του 
άρθρου 24 του Ν. 3669/2008 (ΚΔΕ),εγγυητικές επιστολές 
συμμετοχής, που ανέρχονται σε ποσοστό 2 % επί του 
προϋπολογισμού της υπηρεσίας χωρίς αναθεώρηση 
και Φ.Π.Α. ήτοι στο ποσό των ΤΕΣΣΑΡΩΝ ΧΙΛΙΑΔΩΝ 
ΟΚΤΑΚΟΣΙΩΝ ΕΞΗΝΤΑ ΕΝΝΕΑ ΕΥΡΩ (4.869,00 €). Οι εγ¬ 
γυητικές επιστολές απευθύνονται προς τη Διεύθυνση 
ΤεχνικώνΈργων Περιφερειακής Ενότητας Θεσσαλονίκης 
της Περιφέρειας Κεντρικής Μακεδονίας και σε περίπτω¬ 
ση διαγωνιζόμενης κοινοπραξίας ή ένωσης πρέπει να 
είναι κοινές υπέρ όλων των μελών της. 

8. Το έργο χρηματοδοτείται από πιστώσεις ΚΑΠ 2013 
της Π.Ε. Θεσσαλονίκης με Κωδ. Έργου Ε.Π. 2131 ΘΕΣ- 
034ΚΑΠ10. 

9. Το αποτέλεσμα της δημοπρασίας θα εγκριθεί από 
την ΟΙΚΟΝΟΜΙΚΗ ΕΠΙΤΡΟΠΗ / Π.Κ.Μ. 

Η Πρόεδρος της Οικονομικής Επιτροπής 

ΑΘΗΝΑ Ε. ΑΗΔΟΝΑ - ΑΘΑΝΑΣΙΑΔΟΥ 

-♦- 

( 6 ) 

ΔΗΜΟΣ ΜΙΝΩΑ ΠΕΔΙΑΔΑΣ 
Αριθμ. 10040 

Ο Δήμος Μινώα Πεδιάδας, Περιφερειακής Ενότητας 
Ηρακλείου, διακηρύσσει ότι εκτίθεται σε πρόχειρο μει¬ 
οδοτικό διαγωνισμό με σφραγισμένες προσφορές σύμ¬ 
φωνα με τις διατάξεις του ΕΚΠΟΤΑ (Υπ. Αποφ. 11389/93) 
με κριτήριο κατακύρωσης την χαμηλότερη προσφορά 
για την «Προμήθεια γάλατος εργαζομένων». 

Οι προδιαγραφές καθορίστηκαν βάσει της με αρ. 
14/2014 μελέτης της Δ/νσης Τεχνικών Υπηρεσιών του 
Δήμου Μινώα Πεδιάδας, σύμφωνα με τις διατάξεις του 
ΕΚΠΟΤΑ (υπουργική απόφαση 11389/93) όπως ισχύει και 
έχει τροποποιηθεί μεταγενέστερα. 

Δικαίωμα συμμετοχής στο διαγωνισμό έχουν όλα τα 
φυσικά ή νομικά πρόσωπα, που ασκούν εμπορικό ή βιο¬ 
μηχανικό επάγγελμα στην Ελλάδα ή στην αλλοδαπή με 
ιδία παρουσία ή με εκπρόσωπο της ή με την με την καθ’ 
οιοδήποτε τρόπο έγκαιρη αποστολή της προσφοράς. 

Στην τελευταία περίπτωση η προσφορά θα πρέπει να 
παραληφθεί από την Υπηρεσία την προηγούμενη της 
ημερομηνίας του διαγωνισμού. 

Κάθε προσφορά θα συνοδεύεται υποχρεωτικά από 
εγγύηση συμμετοχής υπέρ του συμμετέχοντος για ποσό 
που θα καλύπτει το 5% της συνολικής προϋπολογισθεί- 
σας δαπάνης ήτοι 1.001,36€. Η εγγύηση αυτή θα ισχύει 
τουλάχιστον 120 ημερολογιακές ημέρες, προσμετρού- 
μενες από την επόμενη της ημέρας διενέργειας του 
διαγωνισμού, θα συνταχθεί στην Ελληνική γλώσσα και 
θα εκδοθεί από πιστωτικό ίδρυμα ή άλλο νομικό πρό¬ 
σωπο που έχει που έχει κατά νόμο το δικαίωμα αυτό 
και λειτουργεί νόμιμα στην Ελλάδα, υπέρ του Δήμου 
Μινώα Πεδιάδας. 

Η προϋπολογιζόμενη δαπάνη της προμήθειας ανέρχε¬ 
ται στο ποσό των 20.027,22ευρώ, συμπεριλαμβανομένου 
του Φ.Π.Α. 23 % και προέρχεται από έσοδα του Δήμου. 

Η διατιθέμενη πίστωση για το έτος 2014 είναι 20.027,22 
ευρώ. 

Ο τόπος, ο τρόπος και ο χρόνος παράδοσης και πα¬ 
ραλαβής θα οριστεί στη σύμβαση. 

Γλώσσα Ελληνική. 

Ημερομηνία λήξης προσφορών ορίστηκε η 11η Ιουνίου 
2014, ημέρα Τετάρτη μέχρι την 10:00π.μ. στο Δημοτικό 
Κατάστημα Θραψανού, στο Θραψανό Ν. Ηρακλείου. 

Η αποσφράγιση προσφορών θα γίνει αμέσως μετά 
την ώρα λήξης υποβολής των προσφορών από αρμόδια 
επιτροπή. 

Η πλήρης μελέτη, τα ζητούμενα δικαιολογητικά και 
το έντυπο προσφοράς θα βρίσκονται αναρτημένα στην 
ιστοσελίδα του Δήμου νννννν.πιίηοερΘόίαόαδ.ρΓ ή στα γρα¬ 
φεία της Δ/νσης Τεχνικών Υπηρεσιών του Δήμου στο 
Θραψανό και θα βρίσκονται στη διάθεση των ενδιαφε¬ 
ρομένων κατά της εργάσιμες ημέρες και ώρες. 

Για περισσότερες πληροφορίες στο τηλεφωνικό κέ¬ 
ντρο 28913-40405 (αρμόδιος υπάλληλος Κ. Γιαλιαδάκης - 
Στ. Τρουλλινός 28913-40418 και -40404) 

Θραψανό, 8 Μαίου 2014 
Ο Δήμαρχος 

ΖΑΧΑΡΙΑΣ ΚΑΛΟΓΕΡΑΚΗΣ 

-♦- 

(7) 

ΠΕΡΙΦΕΡΕΙΑ ΔΥΤΙΚΗΣ ΕΛΛΑΔΑΣ 

Αριθμ. 121282/2347/09-05-14 

Η Περιφέρεια Δυτικής Ελλάδας προκηρύσσει ανοικτό 
δημόσιο διαγωνισμό, με σφραγισμένες προσφορές για 
την ανάθεση του έργου «ΣΥΝΤΗΡΗΣΗ ΤΟΥ ΕΠΑΡΧΙΑ¬ 
ΚΟΥ ΟΔΙΚΟΥ ΤΜΗΜΑΤΟΣ: ΒΑΣΙΛΟΠΟΥΛΟ-ΒΛΥΖΙΑΝΑ» 

με το σύστημα των επιμέρους ποσοστών έκπτωσης 
κατά ομάδες τιμών του τιμολογίου της Μελέτης, σύμ¬ 
φωνα με τις διατάξεις του άρθρου 6 του Ν. 3669/2008, 
προϋπολογισμού 100.000,00 € με Αναθεώρηση και Φ.Π.Α. 

Ο διαγωνισμός θα διεξαχθεί στις 17-06-2014, ημέρα 
Τρίτη και ώρα 10:00 (λήξη επίδοσης προσφορών) στη 
Διεύθυνση Τεχνικών'Εργων της Π.Ε. Αιτωλ/νίας, Διοικη¬ 
τήριο στο Μεσολόγγι, ενώπιον της αρμόδιας επιτροπής. 

Αν για οποιοδήποτε σοβαρό λόγο δεν διεξαχθεί η 
δημοπρασία την προαναφερθείσα ημερομηνία ή αν δι¬ 
εξαχθεί μεν αλλά δεν κατατεθεί καμία προσφορά, θα 
διενεργηθεί σε νέα ημερομηνία που θα καθορίσει με 
πράξη της η Προϊσταμένη Αρχή και η οποία θα γνωστο¬ 
ποιηθεί με ΦΑΞ πέντε (5) τουλάχιστον μέρες πριν τη νέα 
ημερομηνία σε όσους έλαβαν τεύχη του διαγωνισμού 
και την ίδια ώρα (10:00 π.μ.). Η ίδια διαδικασία μπορεί να 
επαναληφθεί και δεύτερη φορά με τους ίδιους όρους 
και προϋποθέσεις. 

Το έργο χρηματοδοτείται από πιστώσεις του «ΠΡΟ¬ 
ΓΡΑΜΜΑ Δ.Ε. (2013ΕΠ00100013)» 

Στο διαγωνισμό γίνονται δεκτοί: 

1.1. Μεμονωμένες εργοληπτικές επιχειρήσεις εγγε¬ 
γραμμένες στο Μητρώο Εργοληπτικών Επιχειρήσεων 
(Μ.Ε.ΕΠ.) που τηρείται στη Γ.Γ.Δ.Ε. του Υ.ΠΕ.ΧΩ.Δ.Ε.,. 
εφόσον ανήκουν στην Α2, και 1η τάξη του Μ.Ε.ΕΠ. κα¬ 
τηγορίας ΟΔΟΠΟΙΙΑ. 


α. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), στα οποία τηρούνται επίσημοι 
κατάλογοι αναγνωρισμένων εργοληπτών, εφόσον είναι 
εγγεγραμμένες σε αυτούς και σε τάξη και κατηγορία 
αντίστοιχη με τις καλούμενες του Ελληνικού Μητρώου 
Μ.Ε.ΕΠ. 

β. Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

1.2 Κοινοπραξίες Εργ. Επ. των παραπάνω περιπτώσε¬ 
ων α, β και γ σε οποιονδήποτε συνδυασμό μεταξύ τους 
υπό τους όρους του άρθρου 16 παρ. 7 του Ν. 3669/2008 
(ΚΔΕ) (Κοινοπραξία στην ίδια κατηγορία) και υπό τον 
όρο ότι κάθε Εργοληπτική Επιχείρηση θα συμμετέχει 
στο κοινοπρακτικό σχήμα με ποσοστό όχι μικρότερο 
του 25% της καλούμενης κατηγορίας. 

1.3. Κοινοπραξίες εργοληπτικών επιχειρήσεων για την 
κάλυψη των διαφόρων κατηγοριών των εργασιών του 
έργου υπό τους όρους της παρ. 3 του άρθρου 16 του 
Ν. 3669/2008 (ΚΔΕ). Το ποσοστό συμμετοχής της κάθε 
επιχείρησης στο κοινοπρακτικό σχήμα προκύπτει από 
τον προϋπολογισμό της κατηγορίας για την οποία αυτή 
συμμετέχει και δεν είναι απαραίτητο να αναγράφεται. 
Κατηγορία εργασιών με ποσοστό κάτω του 10% του 
προϋπολογισμού του έργου (χωρίς αναθεώρηση και 
Φ.Π.Α.), εφόσον δεν καλείται στη δημοπρασία, αθροίζε¬ 
ται στον προϋπολογισμό της μεγαλύτερης κατηγορίας. 

1.4 Κοινοπραξίες εργοληπτικών επιχειρήσεων εγγε¬ 
γραμμένων στην τάξη Α1 του Μ.Ε.ΕΠ. για έργα κατη¬ 
γορίας ΟΔΟΠΟΙΙΑΣ με τις προϋποθέσεις της παρ. 10 
του άρθρου 16 του ΚΔΕ (αναβάθμιση ορίου λόγω κοι¬ 
νοπραξίας) 

1.5 Κάθε εργοληπτική επιχείρηση συμμετέχει, είτε 
μεμονωμένα, είτε ως μέλος ενός κοινοπρακτικού σχή¬ 
ματος. Κατά τα λοιπά εφαρμόζονται οι ισχύουσες δια¬ 
τάξεις για τη συμμετοχή εργοληπτικών επιχειρήσεων 
σε διαγωνισμούς για την κατασκευή Δημοσίων Έργων. 

Γ ια τη συμμετοχή στο διαγωνισμό απαιτείται η κατά¬ 
θεση εγγυητικής επιστολής ύψους 1.445,20 Ευρώ και ισχύ 
τουλάχιστον ΕΝΝΕΑ (9) μηνών και τριάντα (30) ημερών, 
από την ημέρα διεξαγωγής του διαγωνισμού. Ο χρόνος 
ισχύος των προσφορών είναι ΕΝΝΕΑ (9) μήνες. 

Στην περίπτωση που το προσφερόμενο ποσοστό έκ¬ 
πτωσης του αναδόχου είναι μεγαλύτερο του ορίου του 
12%, και πριν την υπογραφή της σύμβασης, ο ανάδοχος 
υποχρεούται να προσκομίσει επιπλέον πρόσθετη εγγύ¬ 
ηση καλής εκτέλεσης, σύμφωνα με τα οριζόμενα στην 
παράγραφο 2 του άρθρου 35 του Ν. 3669/2008. 

Συνολική προθεσμία περαίωσης του έργου: ΕΞΙ (6) 
μήνες. 

Η διακήρυξη του έργου έχει συνταχθεί κατά το εγκε¬ 
κριμένο από τον υπουργό ΠΕΧΩΔΕ υπόδειγμα τύπου Β. 

Το αποτέλεσμα της δημοπρασίας θα εγκριθεί από 
την Προϊσταμένη Αρχή (ΟΙΚΟΝΟΜΙΚΗ ΕΠΙΤΡΟΠΗ ΠΕΡΙ¬ 
ΦΕΡΕΙΑΣ ΔΥΤΙΚΗΣ ΕΛΛΑΔΑΣ). 

Οι ενδιαφερόμενοι μπορούν να προσέλθουν στην έδρα 
της Δ/νσης ΤεχνικώνΈργων, Διοικητήριο στο Μεσολόγ¬ 
γι, (Πληροφορίες: Γίδαρη Ειρήνη 26313-61651 και Στούκα 
Δήμητρα 2631361622 ) τις εργάσιμες ημέρες και ώρες 
για να λάβουν γνώση της μελέτης. 

Τα συμβατικά τεύχη του διαγωνισμού (Διακήρυξη, 
Συγγραφή Υποχρεώσεων κ.λπ.) χορηγούνται στους εν¬ 
διαφερομένους μέχρι και την 12-06-2014 (και αν αυτή 
είναι αργία, την προηγούμενη εργάσιμη) πριν από την 
ημερομηνία διεξαγωγής της δημοπρασίας και εφ’ όσον 
ζητηθούν εμπρόθεσμα, χορηγούνται το αργότερο εντός 
της επομένης εργάσιμης ημέρας από την υποβολή σχε¬ 
τικής αίτησης στην Δ/νση Τεχνικών Έργων Π.Ε Αιτωλ/ 
νιας, Μεσολόγγι,Τ.Κ. 30200. 

Πάτρα, 28 Απριλίου 2014 
Ο Πρόεδρος της Οικονομικής Επιτροπής κ.α.α. 

Ο Αντιπρόεδρος 
ΤΡΥΦΩΝΑΣ ΦΩΤΟΠΟΥΛΟΣ 

-♦- 

( 8 ) 

ΙΔΡΥΜΑ ΚΟΙΝΩΝΙΚΩΝ ΑΣΦΑΛΙΣΕΩΝ 
ΕΝΙΑΙΟ ΤΑΜΕΙΟ ΑΣΦΑΛΙΣΗΣ ΜΙΣΘΩΤΩΝ 
Αριθμ. Γ29/ΠΥ/43 

Ανακοινώνεται ότι η διενέργεια του Διεθνούς Ανοιχτού 
Διαγωνισμού με κριτήριο κατακύρωσης τη πλέον συμφέ- 
ρουσα από οικονομικής άποψης προσφορά για το έργο 
με αντικείμενο: «ΣΥΣΤΗΜΑ ΔΙΟΙΚΗΤΙΚΗΣ ΠΛΗΡΟΦΟΡΗ¬ 
ΣΗΣ (ΜΙ5) ΤΟΥ ΙΚΑ - ΕΤΑΜ» το οποίο υλοποιείται στο 
πλαίσιο της πράξης «Οργανωτική Αναδιοργάνωση και 
Λειτουργικός Ανασχεδιασμός του ΙΚΑ-ΕΤΑΜ και Ανάπτυ¬ 
ξη Συστήματος Διοικητικής Πληροφόρησης» (ΥΠΟΕΡΓΟ 2 
και 3 αυτής) η οποία είναι ενταγμένη στο Ε.Π. «Διοικητική 
Μεταρρύθμιση 2007-2013», με κωδικό ΜΙ3 370533, που είχε 
προκηρυχθεί για τις 23.05.14 (σχετική η υπ’ αριθ. πρωτ. 
Λ30/ΠΥ/5/26-03-14 Προκήρυξη - ΑΔΑ: ΒΙΞΞ4691ΩΓ-1ΒΣ), 
ΜΕΤΑΤΙΘΕΤΑΙ για τις 24.06.14 ημέρα Τρίτη και ώρα 11.00 
π.μ. χωρίς τροποποίηση των όρων και προδιαγραφών της 
Προκήρυξης και καταληκτική ημερομηνία και ώρα υποβο¬ 
λής των προσφορών την 24.06.14 και ώρα 10.30π.μ.. 

Ημερομηνία αποστολής της ανακοίνωσης μετάθεσης 
στον ημερήσιο τύπο στις 13&14/05/14. 

Ημερομηνία αποστολής της ανακοίνωσης μετάθεσης 
στην Ε.Ε.Ε.Κ. στις 09/05/14. 

Πληροφορίες δίδονται όλες τις εργάσιμες ημέρες από 
δ.ΟΟπ.μ. έως 14.00μ.μ στο γραφείο 5 της Δ/νσης Προ¬ 
μηθειών και Χημ. Υπηρεσιών- Αγ. Κων/νου 16 - Αθήνα, 
τηλ. 210.52.13.649. 

Αθήνα, 9 Μα'ίου 2014 

Η Προϊσταμένη της Δ/νσης Προμηθειών 
και Χημικών Υπηρεσιών 
Γ. ΒΟΥΤΣΙΝΑ 
-♦- 

(9) 


ΔΗΜΟΣ ΑΧΑΡΝΩΝ 
Αριθμ. 37644 

1. Ο Δήμος Αχαρνών, προκηρύσσει την ανάθεση της 
Μελέτης με τίτλο «ΜΕΛΕΤΕΣ ΠΑΡΕΜΒΑΣΕΩΝ ΕΞΟΙ¬ 
ΚΟΝΟΜΗΣΗΣ ΕΝΕΡΓΕΙΑΣ ΣΕ ΕΠΙΛΕΓΜΕΝΟΥΣ ΚΟΙ¬ 
ΝΟΧΡΗΣΤΟΥΣ ΧΩΡΟΥΣ ΤΟΥ ΔΗΜΟΥ ΑΧΑΡΝΩΝ», με 

προεκτιμώμενη αμοιβή 19.747,69 ΕΥΡΩ (συμπεριλαμβα¬ 
νομένου ΦΠΑ). 

2. Η Μελέτη συντίθεται από τις ακόλουθες κατηγορίες 
μελετών: 

α) κατηγορία 07- Ειδικές Αρχιτεκτονικές Μελέτες, με 
προεκτιμώμενη αμοιβή 5.566,50 € (χωρίς ΦΠΑ). 


β) κατηγορία 09- Μελέτες Μηχανολογικές, Ηλεκτρολο- 
γικές, με προεκτιμώμενη αμοιβή 5.937,60 € (χωρίς ΦΠΑ). 

γ) κατηγορία 25- Μελέτες Φυτοτεχνικής Διαμόρφω¬ 
σης, με προεκτιμώμενη αμοιβή 2.968,80 € (χωρίς ΦΠΑ). 

δ) Τεύχη Δημοπράτησης, με προεκτιμώμενη αμοιβή 
1.157,83 € (χωρίς ΦΠΑ). 

ε) Σ.Α.Υ.-Φ.Α.Υ., με προεκτιμώμενη αμοιβή 424,30 € 
(χωρίς ΦΠΑ). 

Σκοπός της προκηρυσσόμενης Μελέτης είναι η σύ¬ 
νταξη των Αρχιτεκτονικών και Ηλεκτρομηχανολογικών 
Μελετών Εφαρμογής, καθώς και των Μελετών Φυτοτε¬ 
χνικής διαμόρφωσης, μετά των τευχών Δημοπράτησης 
και του ΣΑΥ-ΦΑΥ, για το έργο «Παρεμβάσεις εξοικονόμη¬ 
σης ενέργειας σε επιλεγμένους κοινόχρηστους χώρους 
του Δήμου Αχαρνών». 

Οι κοινόχρηστοι χώροι όπου θα πραγματοποιηθούν 
παρεμβάσεις εξοικονόμησης ενέργειας είναι οι εξής: 

• Πλατεία Δημαρχείου. 

• Πλατεία Στρατοπέδου Παπαστάθη. 

3. Οι ενδιαφερόμενοι μπορούν να λάβουν τα συμβατικά 
τεύχη του διαγωνισμού (Προκήρυξη, Συγγραφή Υποχρε¬ 
ώσεων κ,λπ., στοιχεία φακέλου έργου) από την ιστοσε¬ 
λίδα του Δήμου νννννν,βοίιαπίθβ.ρΓ και το αριθμημένο και 
σφραγισμένο έντυπο της ΟΙΚΟΝΟΜΙΚΗΣ ΠΡΟΣΦΟΡΑΣ 
από την έδρα της υπηρεσίας (Δήμος Αχαρνών, Φιλα¬ 
δέλφειας 87 και Μπόσδα, Αχαρνές, Τ.Κ. 136 73), μέχρι 
και τις 06/06/2014. 

Η Προκήρυξη έχει συνταχθεί κατά το σχετικό υπό¬ 
δειγμα του ΥΠΕΧΩΔΕ τύπου Α και είναι εναρμονισμένη 
με τις διατάξεις της νομοθεσίας περί συγχρηματοδο- 
τούμενων έργων του ΕΣΠΑ. 

4. Πληροφορίες στα τηλέφωνα 213 2072435, ΡΑΧ 
επικοινωνίας 210 2415475, Ν. Γεωργακόπουλος (βπιαίΙ: 
πΐθΐ8ΐθ3@3θΙΐ3ΓΠΘ5.9Γ, η0ΘΟΓ93ΐ<θρθυΙθ5@3θΐΊ3ΓηΘ3.9Γ) 

5. Ως ημερομηνία και ώρα λήξης παραλαβής προ¬ 
σφορών έχουν οριστεί η 16/06/2014 ημέρα Δευτέρα και 
ώρα 11:00. 

6. Στο διαγωνισμό δικαιούνται να συμμετέχουν: 

Φυσικά ή νομικά πρόσωπα, αυτοτελώς, σε σύμπραξη ή 

σε κοινοπραξία που θα συσταθεί ή έχει συσταθεί, εφόσον 
τα ίδια ή τα μέλη τους (επί συμπράξεων ή κοινοπραξιών): 

- είναι εγγεγραμμένα στα Ελληνικά Μητρώα Μελετη¬ 
τών ή Γ ραφείων Εταιριών Μελετών και διαθέτουν πτυχία 
των κατηγοριών μελετών και τάξεων της παραγράφου 
18.1 της Προκήρυξης, ή 

- προέρχονται από χώρες - μέλη της Ε.Ε., του Ε.Ο.Χ., 
ή χώρες που έχουν υπογράψει την Συμφωνία Δημοσίων 
Συμβάσεων του Π.Ο.Ε. που τηρούν αντίστοιχα μητρώα, 
σύμφωνα με το άρθρο 52 της οδηγίας 2004/18/ΕΚ και είναι 
εγγεγραμμένα σε τάξεις και κατηγορίες μελετών αντίστοι¬ 
χες με εκείνες της παραγράφου 18.1 της Προκήρυξης, ή 

- προέρχονται από χώρες - μέλη της Ε.Ε. ή του Ε.Ο.Χ. 
που δεν τηρούν μητρώα των προηγούμενων παραγρά¬ 
φων ή κράτη, που έχουν κυρώσει την συμφωνία για τις 
δημόσιες συμβάσεις του Παγκόσμιου Οργανισμού Εμπο¬ 
ρίου, είναι εγγεγραμμένα στα Επαγγελματικά/ Εμπορικά 
Μητρώα του Παραρτήματος IX Γ της οδηγίας 2004/18 
ΕΚ ή στα αντίστοιχα μητρώα των χωρών τους, και δια¬ 
θέτουν γενική εμπειρία αντίστοιχη αυτής που απορρέει 
από την εγγραφή στο Μητρώο Μελετητών - Εταιρειών / 
Γραφείων Μελετών, δηλαδή στελεχικό δυναμικό με 
εμπειρία σε αντίστοιχες κατηγορίες μελετών, κατά το 
άρθρο 39 του Ν. 3316/2005, ως εξής: 

Για την κατηγορία μελέτης 07,1 τουλάχιστον στέλε¬ 
χος 4ετούς εμπειρίας. 

Για την κατηγορία μελέτης 09,1 τουλάχιστον στέλε¬ 
χος 4ετούς εμπειρίας. 

Γ ια την κατηγορία μελέτης 25,1 τουλάχιστον στέλε¬ 
χος 4ετούς εμπειρίας. 

Περισσότερες σχετικές πληροφορίες αναφέρονται 
στο τεύχος προκήρυξης της μελέτης. 

Οι συμμετέχουσες συμπράξεις ή κοινοπραξίες πρέπει 
να πληρούν σωρευτικά τις προηγούμενες προϋποθέσεις, 
δηλαδή να καλύπτουν συνολικά τις απαιτούμενες τάξεις 
ανά κατηγορία μελέτης, τα δε μέλη τους να εμπίπτουν του¬ 
λάχιστον σε μία από τις περιπτώσεις της παρ. 18.2 της Προ¬ 
κήρυξης, διαφορετικά η υποψήφια σύμπραξη ή κοινοπραξία 
στερείται του δικαιώματος συμμετοχής στο διαγωνισμό και 
αποκλείεται. Η ύπαρξη εγκύρου πτυχίου των διαγωνιζομέ- 
νων ελέγχεται τόσο κατά την υποβολή προσφοράς όσο 
και κατά τη σύναψη της σύμβασης. Αν πάσχει έστω και ένα 
από τα πτυχία του διαγωνιζόμενου, αποκλείεται. 

6. Η συνολική προθεσμία για την περαίωση του αντι¬ 
κειμένου της σύμβασης, ορίζεται σε εκατόν είκοσι (120) 
εργάσιμες ημέρες από την υπογραφή του ιδιωτικού 
συμφωνητικού. 

Το διάστημα αυτό, αναλύεται ως εξής: 

Εκπόνηση Μελέτης: 60 εργάσιμες ημέρες 

Έλεγχος Μελέτης από Διευθύνουσα Υπηρεσία και έκ¬ 
δοση βεβαίωσης παραλαβής (προσωρινή παραλαβή): 20 
εργάσιμες ημέρες. 

Έλεγχος Μελέτης από το Κ.Α.Π.Ε.: 20 εργάσιμες ημέρες 

Έκδοση βεβαίωσης εργασιών και οριστική παραλαβή 
Μελέτης: 20 εργάσιμες ημέρες. 

Ο καθαρός χρόνος ολοκλήρωσης του μελετητικού 
αντικειμένου ορίζεται σε εξήντα (60) εργάσιμες ημέρες 

Γ ια τη συμμετοχή στο διαγωνισμό απαιτείται η κατά¬ 
θεση εγγυητικής επιστολής ύψους 321,10 ευρώ (€) και 
ισχύ τουλάχιστον έξι (6) μηνών από την ημερομηνία 
λήξης της προθεσμίας υποβολής προσφορών. Ο χρόνος 
ισχύος των προσφορών είναι πέντε (5) μήνες. 

7. Η προκηρυσσόμενη Μελέτη με τίτλο: «ΜΕΛΕΤΕΣ 
ΠΑΡΕΜΒΑΣΕΩΝ ΕΞΟΙΚΟΝΟΜΗΣΗΣ ΕΝΕΡΓΕΙΑΣ ΣΕ ΕΠΙ¬ 
ΛΕΓΜΕΝΟΥΣ ΚΟΙΝΟΧΡΗΣΤΟΥΣ ΧΩΡΟΥΣ ΤΟΥ ΔΗΜΟΥ 
ΑΧΑΡΝΩΝ», θα βαρύνει τις πιστώσεις της πράξης με 
τίτλο «ΕΞΟΙΚΟΝΟΜΗΣΗ ΕΝΕΡΓΕΙΑΣ ΑΧΑΡΝΩΝ» (Σ.Α.Ε. 
061/8, κωδ. ΠΔΕ:.2012ΣΕ06180032), η οποία συγχρηματο- 
δοτείται κατά 100% από εθνικούς πόρους και από το 
Ευρωπαϊκό Ταμείο Περιφερειακής Ανάπτυξης (ΕΤΠΑ) 
στο πλαίσιο του Αξονα Προτεραιότητας «03» του Επι¬ 
χειρησιακού Προγράμματος «ΑΤΤΙΚΗ». 

8. Κριτήριο ανάθεσης της σύμβασης είναι εκείνο της 
«πλέον συμφέρουσας από οικονομική άποψη προσφο¬ 
ράς», σύμφωνα με την παρ. 4 του άρθρου 7 του Ν. 3316/ 
2005. Η πλέον συμφέρουσα από οικονομική άποψη προσφο¬ 
ρά, θα προκύψει μετά από αξιολόγηση των Τεχνικών και Οι¬ 
κονομικών προσφορών των Διαγωνιζομένων, που δεν έχουν 
αποκλειστεί βάσει των άρθρων 18 και 19 της Προκήρυξης, 
όπως ειδικότερα ορίζεται στο άρθρο 12 της προκήρυξης. 

9. Το αποτέλεσμα της δημοπρασίας θα εγκριθεί από 
την Προϊσταμένη Αρχή του Δήμου Αχαρνών (Οικονομική 
Επιτροπή). 

Αχαρνές, 9 Μάίου 2014 

Ο Γ ενικός Διευθυντής 

Ν. ΓΕΩΡΓΑΚΟΠΟΥΛΟΣ 


( 10 ) 

ΚΑΤΑΣΤΗΜΑ ΚΡΑΤΗΣΗΣ ΚΟΡΥΔΑΛΛΟΥ 
Αριθμ. Διακηρ.: 11/2014 

Το Κατάστημα Κράτησης Κορυδαλλού, διενεργεί ανοι¬ 
κτό δημόσιο επαναληπτικό διαγωνισμό με σφραγισμένες 
προσφορές και με κριτήριο κατακύρωσης τη χαμηλό¬ 
τερη τιμή σε ευρώ, για την προμήθεια ωοσκοπημένων 
αυγών. Ο διαγωνισμός θα γίνει σε προθεσμία τριάντα 
δύο (32) ημερών από την ημερομηνία δημοσίευσης 
(16-05-2014), της περίληψης της διακήρυξης, στο τεύχος 
Διακηρύξεων Δημοσίων Συμβάσεων και στον ελληνικό 
τύπο. Ο προϋπολογισμός ανέρχεται στα 76.000,00 ευρώ 
(άνευ ΦΠΑ 13%), για ένα έτος με μονομερές δικαίω¬ 
μα του φορέα για τρίμηνη παράταση. Η καταληκτική 
ημερομηνία και ώρα υποβολής των προσφορών είναι η 
16-06-2014 ημέρα Δευτέρα και ώρα 12.30 μ.μ. Η ημερομη¬ 
νία αποσφράγισης των προσφορών είναι η 17-06-2014, 
ημέρα Τρίτη και ώρα 10.30 π.μ. Ο διαγωνισμός θα δι- 
ενεργηθεί στα γραφεία του Καταστήματος Κράτησης 
Κορυδαλλού που βρίσκονται στη διεύθυνση Σολωμού 
3, Κορυδαλλός. 

Η εγγύηση συμμετοχής ανέρχεται στο ποσό των 
4.294,00,00 ευρώ (τέσσερις χιλιάδες διακόσια ενενήντα 
τέσσερα ευρώ). Υπάρχουν ειδικές τεχνικές προδιαγρα¬ 
φές. Η παράδοση θα γίνεται στα Καταστήματα Κρά¬ 
τησης του Ν. Αττικής και η πληρωμή από την αρμόδια 
υπηρεσία του Υπουργείου Δικαιοσύνης, Διαφάνειας και 
Ανθρωπίνων Δικαιωμάτων. Ο προσφέρων δεσμεύεται 
από την προσφορά του για εκατόν πενήντα (150) ημέρες, 
χωρίς δικαίωμα κατάθεσης εναλλακτικής προσφοράς. Η 
χρηματοδότηση είναι από τον Κρατικό Προϋπολογισμό 
(Κ.Α.Ε. 1411-1419). 

Γ ια περισσότερες πληροφορίες και παραλαβή διακή¬ 
ρυξης στο Λογιστήριο του Καταστήματος Κράτησης 
Κορυδαλλού και σε εργάσιμες ημέρες και ώρες στο 
τηλέφωνο 210 4969163 ΡΑΧ 210 4950038 αρμόδιος υπάλ¬ 
ληλος Αχιλλέας Χαραλαμπόπουλος. Ε-Μ3ίΙ:οοηΐΓ3θΙε@ 
ΚΜοΐ'γάΒΐΙοε.ςιΐ'· 

Κορυδαλλός, 9 Μάίου 2014 

Η Προϊσταμένη της Δ/σης 
ΧΑΡΑΛΑΜΠΙΑ ΚΟΥΤΣΟΜΙΧΑΛΗ 

-♦- 

ΥΠΟΥΡΓΕΙΟ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΓΕΝ. ΓΡΑΜ. ΔΗΜΟΣΙΩΝ ΕΡΓΩΝ 
ΓΕΝ. Δ/ΝΣΗ ΣΥΓΚ. ΕΡΓΩΝ 
ΜΕ ΣΥΜΒΑΣΕΙΣ ΠΑΡΑΧΩΡΗΣΗΣ 
ΕΙΔΙΚΗ ΥΠΗΡΕΣΙΑ ΔΗΜΟΣΙΩΝ ΕΡΓΩΝ 
ΜΕΛΕΤΩΝ - ΚΑΤΑΣΚΕΥΩΝ 
ΕΡΓΩΝ ΠΑΡΑΧΩΡΗΣΗΣ ΑΤΤΙΚΗΣ 
ΚΑΙ ΙΟΝΙΑΣ ΟΔΟΥ 
(Ε.Υ.Δ.Ε. / Μ-Κ Ε.Π.Α. ΚΑΙ Ι.Ο.) 

ΤΜΗΜΑ: Ι.Ο. 

Η Ειδική Υπηρεσία ΔημοσίωνΈργων Μελετών - Κατα¬ 
σκευών Έργων Παραχώρησης Αττικής και Ιόνιας Οδού 
(ΕΥΔΕ / Μ-Κ Ε.Π.Α. και Ι.Ο.) σας γνωρίζει ότι, με βάση 
την με αρ. πρωτ. Α/5/00/00/06/οικ. 23106/8-5-2014 Από¬ 
φαση Υπουργού Υποδομών, Μεταφορών και Δικτύων, 
μετατέθηκε η καταληκτική ημερομηνία υποβολής των 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 


Φακέλων Εκδήλωσης Ενδιαφέροντος για την Α' Φάση: 
Εκδήλωση Ενδιαφέροντος - Προεπιλογή, του δημόσιου 
διεθνούς Διαγωνισμού με τη διαδικασία του Ανταγω¬ 
νιστικού Διαλόγου με σκοπό την ανάθεση Σύμβασης 
Παραχώρησης για τη «Μελέτη, Κατασκευή, Χρηματο¬ 
δότηση, Λειτουργία, Συντήρηση και Εκμετάλλευση του 
Έργου: Υποθαλάσσια Ζεύξη Λευκάδας - Ν. Αιτωλο¬ 
ακαρνανίας». 

Ως νέα καταληκτική ημερομηνία ορίσθηκε η 30η Σε¬ 
πτεμβρίου 2014, ημέρα Τρίτη και ώρα 10:00, με αντίστοι¬ 
χη τροποποίηση των όποιων ημερομηνιών επηρεάζονται 
από τη μετάθεση αυτή. 

Αθήνα, 8 Μαΐου 2014 

Ο Προϊστάμενος Ε.Υ.Δ.Ε./Ε.Π.Α. ΚΑΙ Ι.Ο. 

ΖΗΣΙΜΟΣ ΚΑΡΒΟΥΝΗΣ 

-♦- 

( 12 ) 

ΝΟΜΟΣ ΑΤΤΙΚΗΣ ΔΗΜΟΣ ΝΕΑΣ ΙΩΝΙΑΣ 
Αριθμ. 16566 

Ο Δήμος Ν. Ιωνίας προκηρύσσει Δημόσιο Ανοιχτό 
Μειοδοτικό διαγωνισμό με σφραγισμένες προσφορές 
για την ετήσια προμήθεια Τροφίμων, για το Ν.Π.Δ.Δ. 
ΚΕ.ΒΡΕ.ΦΟ και την ΚΟΙΝΩΝΙΚΗ ΥΠΗΡΕΣΙΑ (για το Κοι¬ 
νωνικό Παντοπωλείο) του Δήμου Νέας Ιωνίας, ενδει¬ 
κτικού προϋπολογισμού 224.896,21 ευρώ ( με το Φ.Π.Α.). 

Οι ανάδοχοι θα αναδειχτούν ύστερα από δημόσιο ανοι¬ 
χτό μειοδοτικό διαγωνισμό με κριτήρια κατακύρωσης: 

α) Την χαμηλότερη τιμή, για τα είδη Παντοπωλείου,τα 
τυροκομικά είδη, τα είδη αρτοποιίας και Ζαχαροπλα¬ 
στικής, και για τα γαλακτοκομικά είδη. 


β) Το μεγαλύτερο ποσοστό έκπτωσης για τα είδη 
παντοπωλείου (λάδι Αυγά) για τα είδη μαναβικής, για 
τα είδη Κρεοπωλείου και για τα είδη Ιχθυοπωλείου στη 
νόμιμα διαμορφούμενη κάθε φορά μέση τιμή λιανικής 
ή χονδρικής πώλησης των ειδών την ημέρα της παρά¬ 
δοσής τους όπως αυτή καθορίζεται κάθε φορά από 
τους επίσημους κρατικούς φορείς (Νομαρχία Αθηνών) 
και που αντιστοιχεί στην ποιότητα και σε κάθε άλλο 
χαρακτηριστικό γνώρισμά του. 

Ο διαγωνισμός θα διεξαχθεί στο Δημαρχείο Νέας Ιω¬ 
νίας - Αγ. Γεωργίου 40 στον Α' όροφο στο Τμήμα Προ¬ 
μηθειών την Τετάρτη 28 Μάίου του έτους 2014, ενώπιον 
της αρμόδιας επιτροπής του διαγωνισμού. 

Ως ώρα έναρξης του διαγωνισμού και υποβολής των 
προσφορών στην επιτροπή ορίζεται η 10.00 π.μ. και ώρα 
λήξης παραλαβής των προσφορών απο την επιτροπή, 
η 10.30' π.μ. 

Οι συμμετέχοντες στον διαγωνισμό θα πρέπει να προ¬ 
σκομίσουν, επι ποινή αποκλεισμού, εγγυητική επιστολή 
συμμετοχής στον διαγωνισμό. Η εγγύηση αυτή εκδίδεται 
υπέρ του συμμετέχοντος για ποσό που αντιστοιχεί σε 
ποσοστό 5% επί του Προϋπολογισμού της υπηρεσίας 
συμπεριλαμβανομένου του Φ.Π.Α. για το τμήμα της προ¬ 
μήθειας που θα λάβει μέρος ο υποψήφιος. 

Πληροφορίες για το διαγωνισμό παρέχονται κατά τις 
εργάσιμες ημέρες και ώρες από τη διεύθυνση των Οι¬ 
κονομικών Υπηρεσιών του Δήμου, αρμόδιος υπάλληλος 
Α. Στάθης -Τηλ.2132000459, ΡΑΧ 210-2776131. 

Ν. Ιωνία, 9 Μαΐου 2014 

Ο Αντιδήμαρχος Οικονομικών 
ΧΡΗΣΤΟΣ ΚΑΝΛΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

